《送唐殿院罢蜀中提刑赴诏兼呈孙大谏》
宋代·魏野

花骢出蜀瘦行难，急诏乘轺定峻迁。
清雪人如辞父母，白云客似别神仙。
堪晓望晴霞烂熳，伴宵征暑月团圆。
寄语集贤孙大谏，莫嫌未和旧诗篇。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。